# ZMLUVA O DIELO

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej len „**Zmluva**“).

**Zmluvné strany**

1. **Zhotoviteľ:**

**Obchodné meno: [\_\_]**

spoločnosť zapísaná v Obchodom registri Okresného súdu [\_\_], Oddiel: [\_\_], Vložka č.: [\_\_]

Sídlo: [\_\_]

IČO: [\_\_]

DIČ: [\_\_]

IČ DPH: [\_\_]

Bankové spojenie: [\_\_]

IBAN: [\_\_]

V mene ktorého koná: [\_\_]

Kontaktná osoba: [\_\_], e-mail: [\_\_], mobil: [\_\_]

(ďalej len „**Zhotoviteľ**“)

**a**

1. **Objednávateľ:**

**Obchodné meno: X-BIONIC ® SPHERE a.s.**

obchodná spoločnosť zapísaná v Obchodnom registri Okresného súdu Trnava, Oddiel: Sa; Vložka číslo: 10684/T

Sídlo: Dubová 33/A, 931 01 Šamorín

IČO: 46 640 134

DIČ: 2023504054

IČ DPH: SK2023504054

IBAN: SK0465000000000020328281

V mene ktorej koná: Patrik Danek, člen predstavenstva

Miroslav Krištofovič, člen predstavenstva

Kontaktná osoba: Michal Kraus, e-mail: michal.kraus@x-bionicsphere.com, mobil: 0911011709

(ďalej len „**Objednávateľ**“)

(ďalej Zhotoviteľ a Objednávateľ spoločne ako „**Strany**“)

1. **Východiskové podklady**
   1. Podkladom pre uzavretie Zmluvy sú:
2. Technická špecifikácia a Situačný nákres predložený Objednávateľom tvoriaci **Prílohu č. 3** Výzvy na predloženie cenovej ponuky č. 10 (ďalej len „**Dokumentácia**“),
3. **Predmet Zmluvy**
   1. Predmetom Zmluvy je záväzok Zhotoviteľa vykonať vo vlastnom mene a na vlastné nebezpečenstvo pre Objednávateľa zhotovenie diela nachádzajúcom sa v areáli Aquatic sphere tvorenej nehnuteľnosťami zapísanými na liste vlastníctva č. 3975, 3750, 1213 a 3989, vedenými Okresným úradom Dunajská Streda, katastrálnym odborom pre k. ú. Šamorín, označeného nasledovne: Dodanie a montáž – Obnova bazénového vybavenia*“ v* rozsahu určenom Prílohou č. 3 ku Výzve na predloženie cenovej ponuky v rámci verejnej obchodnej súťaže.
   2. Objednávateľ sa zaväzuje prevziať riadne vykonané Dielo a zaplatiť cenu za vykonanie Diela za podmienok dohodnutých v Zmluve.
   3. Zhotoviteľ sa zaväzuje vykonať Dielo a všetky jeho súčasti v súlade s najvyššími štandardmi príslušnej medzinárodnej federácie pre kontinentálny alebo svetový šampionát v kategórii mužov, požiadavkami na kvalitu definovanými príslušnými slovenskými normami (STN), európskymi normami (EN) alebo normami DIN alebo ISO (ak neexistujú príslušné slovenské normy) právoplatnými rozhodnutiami, platnými a záväznými stanoviskami, vyjadreniami, súhlasmi a inými aktmi vydanými orgánmi verejnej správy a verejnej moci a inými oprávnenými osobami v súvislosti s Dielom a všeobecne záväznými právnymi predpismi (ďalej aj ako „**Štandardy kvality**“).
   4. Dielo bude vykonané v prípade schválenia žiadosti Objednávateľa o poskytnutí finančného príspevku v rámci programu „Výstavba, rekonštrukcia a modernizácia športovej infraštruktúry“, správnou radou Fondu na podporu športu, so sídlom: 831 01 Stromová 9, Bratislava, IČO: 52 846 059 (ďalej len „**Fond na podporu športu**“).
4. **Miesto plnenia Diela**
   1. Miestom plnenia Diela je areál Aquatic sphere tvorený nehnuteľnosťami zapísanými na liste vlastníctva č. 3975, 3750, 1213 a 3989, vedenými Okresným úradom Dunajská Streda, katastrálnym odborom pre k. ú. Šamorín, (ďalej aj ako „**Miesto plnenia**“).

m

1. **Termín zhotovenia Diela**
   1. Zhotoviteľ sa zaväzuje zhotoviť Dielo a odovzdať ho Objednávateľovi najneskôr **do 30.09.2021** (ďalej len „**Termín**“).
   2. Strany sa dohodli, že Objednávateľ odovzdá Zhotoviteľovi Miesto plnenia v termíne uvedenom v písomnej výzve doručenej Zhotoviteľovi **najneskôr do 01.07.2021**. Zhotoviteľ je povinný do troch (3) dní odo dňa prevzatia Miesta plnenia pristúpiť k zhotovovaniu Diela. Prevzatím Miesta plnenia Zhotoviteľ potvrdzuje, že sa s Miestom plnenia riadne oboznámil obhliadkou za účasti Strán a že stavebná pripravenosť Stavby je dostačujúca pre realizáciu Diela.
   3. V prípade prekážok v plnení Zmluvy z dôvodov vyššej moci alebo z dôvodov výlučne na strane Objednávateľa, ktoré spôsobujú nemožnosť Zhotoviteľa odovzdať Dielo v Termíne, sa termín odovzdania Diela podľa bodu 4.1 Zmluvy môže predĺžiť, najviac však o dobu trvania týchto prekážok a len pokiaľ Zhotoviteľ existenciu prekážok neodkladne, najneskôr do troch (3) dní od ich vzniku, písomne oznámi Objednávateľovi.
2. **Cena Diela**
   1. Cena za vykonanie Diela je stanovená dohodou Strán v zmysle zákona č. 18/1996 Z. z., zahŕňa všetky náklady Zhotoviteľa za realizáciu Diela v súlade so Zmluvou a je vo výške [\_\_]**,- EUR** (slovom [\_\_] eur) bez **DPH** (ďalej aj ako „**Cena diela**“) a je stanovená ako **maximálna cena**. K Cene diela bude účtovaná DPH podľa príslušných právnych predpisov.
   2. Cena diela bude fakturovaná na základe skutočne použitého materiálu/dodaného tovaru a vykonaných prác písomne odsúhlasených Objednávateľom, a neprekročí Cenu Diela uvedenú v ods. 5.1 Zmluvy (ďalej len „**konečná Cena diela**“).
   3. Všetky jednotkové ceny uvedené v Zmluve sú pevné a slúžia pre stanovenie konečnej Ceny diela (v prípade nevykonania časti Diela alebo pokiaľ skutočne vykonaný rozsah prác je menší ako kalkulovaný) a pre kalkuláciu zmenových listov.
   4. Cenu diela možno meniť len pokiaľ sa na základe požiadavky alebo pokynu Objednávateľa zmení rozsah Diela. Zmena Ceny diela musí byť odsúhlasená oboma Stranami vo forme podpísaného dodatku k Zmluve.
3. **Platobné podmienky**
   1. Zhotoviteľ berie na vedomie, že Objednávateľ zaplatí Zhotoviteľovi konečnú Cenu diela z vlastných finančných prostriedkov a z finančného príspevku poskytnutého Fondom na podporu športu v súlade s podmienkami poskytovania finančného príspevku uvedeného vo výzve č. 2020/001 zo dňa 31.12.2020.
   2. Strany sa dohodli, že Objednávateľ zaplatí Zhotoviteľovi konečnú Cenu diela nasledovne:
4. **zálohu vo výške 50% z Ceny diela vo výške** [\_\_]**,- EUR** **bez DPH** zaplatí Objednávateľ na základe zálohovej faktúry vystavenej Zhotoviteľom a doručenej Objednávateľovi do troch (3) pracovných dní odo dňa prevzatia Miesta plnenia Zhotoviteľovi podľa článku 4. ods. 4.2 Zmluvy (ďalej len „**Záloha**“). Faktúra je splatná v lehote piatich (5) dní odo jej doručenia Objednávateľovi,
5. **zvyšnú časť stanovenú ako rozdiel konečnej Ceny diela a Zálohy podľa písm. (a) tohto odseku Zmluvy**, zaplatí Objednávateľ po prevzatí Diela Objednávateľom na základe konečnej faktúry, ktorá bude zohľadňovať faktúru podľa písm. (a) tohto odseku Zmluvy. Strany sa dohodli, že konečné vyúčtovanie vykonaných prác a dodávok predloží Zhotoviteľ Objednávateľovi pri odovzdaní a prevzatí Diela podľa článku 10. Zmluvy. Podmienkou na vystavenie konečnej faktúry je odsúhlasenie vykonaných prác a dodávok (materiálov/tovarov) Objednávateľom a podpisu preberacieho protokolu podľa ods. 10.1 Zmluvy. Konečná faktúra bude splatná do tridsiatich (30) dní odo dňa jej doručenia Objednávateľovi, najskôr však do troch (3) pracovných dní odo dňa poskytnutia finančného príspevku Fondom na podporu športu a pripísaní príslušných finančných prostriedkov na bankový účet Objednávateľa.
   1. Faktúra musí spĺňať ustanovenia zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať všetky vyššie uvedené náležitosti alebo bude vystavená v rozpore s touto Zmluvou, má Objednávateľ právo takúto faktúru bez sankcie omeškania do lehoty jej splatnosti vrátiť Zhotoviteľovi, ktorý je povinný vystaviť novú faktúru s novou lehotou splatnosti.

1. **Miesto plnenia**
   1. Objednávateľ sa zaväzuje formou zápisnice odovzdať Zhotoviteľovi Miesto plnenia za účelom vykonania Diela.
   2. Zhotoviteľ je povinný presvedčiť sa a vopred vyhodnotiť všetky okolnosti, ktoré by mohli mať vplyv na podmienky vykonávania prác súvisiacich s realizáciou Diela, oboznámiť sa so všetkými vlastnosťami Miesta plnenia a so všetkými viazanosťami, ktoré sa vzťahujú na Miesto plnenia (prístup, zdroj energie a jeho napojenie a pod.).
   3. Zhotoviteľ je zodpovedný za dodržiavanie povinností týkajúcich sa Miesta plnenia vyplývajúcich pre Objednávateľa a Zhotoviteľa z príslušných všeobecne záväzných právnych predpisov vrátane dodržiavania bezpečnostných a protipožiarnych opatrení na Miesto plnenia a súvisiacich lokalitách a zabezpečí všetky opatrenia na ochranu Miesta plnenia a jeho okolia v zmysle platných právnych predpisov. Zhotoviteľ pri preberaní Miesta plnenia predloží Objednávateľovi zoznam zamestnancov, ktorí sa zúčastnia na realizácii Diela spolu s platným potvrdením o ich zaškolení v oblasti BOZP a PO a s potvrdením o ich spôsobilosti v zmysle vyhlášky Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.
   4. Zhotoviteľ je povinný dodržiavať na Mieste plnenia čistotu a poriadok a neznečisťovať okolie Miesta plnenia a zaviesť na Mieste plnenia také opatrenia, aby nedochádzalo k porušovaniu dobrých mravov a poriadku.
   5. Zhotoviteľ je povinný odstrániť najneskôr jeden (1) pracovný deň pred odovzdaním a prevzatím Diela všetok svoj materiál a zariadenie Miesta plnenia, s výnimkou toho, ktorý je potrebný na definitívne ukončenie Diela, zabezpečiť pôvodný stav, dôkladné vyčistenie Miesta plnenia a nápravu prípadných škôd spôsobených pri realizácii Diela.
2. **Zhotovenie Diela**
   1. Zhotoviteľ je povinný vykonávať Dielo v súlade s touto Zmluvou, s náležitou starostlivosťou a predchádzať vzniku škody na Diele alebo na Mieste plnenia.
   2. Všetky atesty, certifikáty, skúšky, revízie a osvedčenia materiálov a dodávok si zabezpečuje na vlastné náklady Zhotoviteľ. Zhotoviteľ zodpovedá za to, že zabudované materiály a dodávky sú nové, nepoužité, prvej akosti, certifikované pre Slovenskú republiku a vyhovujú predpisom a technickým normám platným a záväzným na území Slovenskej republiky. Zároveň sa Zhotoviteľ zaväzuje brániť Objednávateľa voči akýmkoľvek nárokom tretích osôb vo vzťahu k akýmkoľvek materiálom a dodávkam používaným Zhotoviteľom, a nahradiť Objednávateľovi všetky náklady spojené s takýmto uplatňovaním práv tretích osôb k Dielu alebo akejkoľvek jeho časti.
   3. Objednávateľ sa zaväzuje poskytnúť Zhotoviteľovi počas realizácie Diela nasledovné spolupôsobenie:

* odovzdá Zhotoviteľovi PD v digitálnej forme,
* umožní prístup pre Zhotoviteľa na Miesto plnenia Diela,
* umožní pripojenie na elektrickú energiu a vodovodnú prípojku.
  1. Pokiaľ Zhotoviteľ vykoná práce nekvalitne, nebudú tieto práce Objednávateľom uhradené. Zhotoviteľ je povinný ich bezodkladne odstrániť na svoje náklady a vykonať nápravu.
  2. Zhotoviteľ je povinný oznámiť Objednávateľovi čas a miesto pre určené skúšky ktoréhokoľvek zariadenia, materiálov alebo iných častí, ktoré majú byť použité pri realizácii Diela. O týchto skúškach je Zhotoviteľ povinný vypracovať podrobný protokol o ich obsahu, trvaní a výsledkoch, ktorý bude súčasťou dokumentácie pri odovzdaní a prevzatí Diela. Objednávateľ má právo zmeniť čas a miesto pre určené skúšky a prizvať k nim ďalších odborníkov alebo vydať pokyn, aby Zhotoviteľ vykonal ďalšie skúšky. Ak tieto dodatočné skúšky preukážu, že skúšané materiály, zariadenia alebo práce nie sú v súlade so Zmluvou, Zhotoviteľ bude znášať všetky náklady spojené s odstránením zistených nedostatkov. V prípade, že Objednávateľom požadované dodatočné skúšky nepreukážu ich opodstatnenosť, náklady na ich vykonanie bude znášať Objednávateľ.
  3. Zhotoviteľ zabezpečí zrealizované dodávky a materiály určené a potrebné k realizácii Diela alebo jeho časti pred poškodením a krádežou, a to až do ich protokolárneho odovzdania a prevzatia Objednávateľom.
  4. Zhotoviteľ nesmie odpad skladovať. Zhotoviteľ je povinný odovzdávať odpady na zneškodnenie len fyzickým alebo právnickým osobám, ktoré sú na túto činnosť oprávnené. Odpad sa hneď po vytvorení musí odviezť na zneškodnenie a doklad o zneškodnení odpadu je Zhotoviteľ povinný predložiť Objednávateľovi. Zhotoviteľ je povinný viesť a uchovávať evidenciu o druhoch a množstve odpadov, ich zhodnotení a zneškodnení. Písomné hlásenie o vzniku odpadu a nakladaní s ním bude súčasťou preberacieho konania (v súlade s vyhláškou Ministerstva životného prostredia č. 310/2013 Z. z. ktorou sa vykonávajú niektoré ustanovenia zákona o odpadoch v platnom znení) kvôli predloženiu na príslušný správny orgán.
  5. Zhotoviteľ je povinný na Mieste plnenia viesť stavebný denník Zhotoviteľa. Do stavebného denníka Zhotoviteľa sa zapisujú všetky skutočnosti rozhodujúce pre plnenie Zmluvy, a to najmä údaje o časovom postupe prác, ich akosti a odôvodnenia odchýlok vykonaných prác od Dokumentácie. Zhotoviteľ je povinný najneskôr do 24 hodín od zápisu upozorniť zodpovedného zástupcu Objednávateľa na závažné zápisy v stavebnom denníku Zhotoviteľa. Zhotoviteľ zodpovedá za to, že stavebný denník Zhotoviteľa bude na Stavenisku nepretržite počas vykonávania akýchkoľvek prác na Diele a bude prístupný Objednávateľovi. Stavebný denník Zhotoviteľa sa vedie na Mieste plnenia odo dňa prevzatia Miesta plnenia do dňa písomného odovzdania a prevzatia Diela. Rovnopis a 1. kópiu stavebného denníka archivuje Objednávateľ.

1. **Práva a povinnosti Strán**
   1. Všetky povinnosti Zhotoviteľa pokiaľ nie je výslovne uvedené inak zabezpečuje na vlastné náklady Zhotoviteľ.
   2. Zhotoviteľ nesmie postúpiť alebo previesť žiadne práva alebo povinnosti vyplývajúce zo Zmluvy bez predchádzajúceho písomného súhlasu Objednávateľa na tretiu stranu.
   3. V prípade nesplnenia ktorejkoľvek povinnosti Zhotoviteľa vyplývajúcej zo Zmluvy alebo z príslušných právnych predpisov je Objednávateľ oprávnený zabezpečiť na náklady Zhotoviteľa splnenie príslušnej povinnosti prostredníctvom tretej osoby, pokiaľ Zhotoviteľ nevykoná nápravu ani na základe predchádzajúcej výzvy Objednávateľa a poskytnutia primeranej lehoty na splnenie danej povinnosti Zhotoviteľom.
   4. Vzájomná komunikácia sa bude uskutočňovať:

* doporučenou poštou;
* zápisom podpísaným oboma Stranami;
* zápisom do stavebného denníka (právne nezáväzná forma komunikácie, pokiaľ nebude potvrdená listom alebo zápisom);
* elektronickou poštou (právne nezáväzná forma komunikácie, pokiaľ nebude potvrdená listom alebo zápisom) na emailové adresy zástupcov Strán
  1. Poštou doručujú Strany písomnosti na adresu na doručovanie alebo na adresu sídla alebo miesta podnikania druhej Strany zapísanú v obchodnom alebo inom registri. Ak nie je možné doručiť písomnosť na túto adresu, povinnosť doručiť písomnosť je splnená v deň, kedy ju pošta vrátila ako nedoručiteľnú zásielku na túto adresu alebo ak ide o písomnosť doručovanú kuriérom, keď doručovanie písomnosti bolo odmietnuté alebo zmarené konaním alebo opomenutím adresáta alebo osoby, ktorej konania ho zaväzuje. Inak povinnosť doručiť je splnená piatym dňom po dni, keď bola daná zásielka na poštovú prepravu podľa záznamom odosielateľa. Ak sa zmení adresa jednej zo Strán na doručovanie alebo zmena jej sídla alebo miesta podnikania, je táto Strana povinná druhú Stranu informovať písomne bez zbytočného odkladu.

1. **Odovzdanie a prevzatie Diela**
   1. Za odovzdanie Diela Zhotoviteľom a jeho prevzatie Objednávateľom sa považuje potvrdenie písomného protokolu o úspešnom (i) odovzdaní dodaného, namontovaného a odskúšaného technologického zariadenia tvoriaceho Dielo Objednávateľovi a (ii) zaškolení personálu Objednávateľa, pričom kompletnosť a funkčnosť odovzdaného Diela bude potvrdené v protokole o odovzdaní a prevzatí Diela podpisom zodpovedných a oprávnených osôb Strán.
   2. Zhotoviteľ je povinný písomne najmenej tri (3) pracovné dni vopred oznámi Objednávateľovi, že Dielo je pripravené na odovzdanie a prevzatie ako celok, a zároveň poslať návrh preberacieho protokolu na vyjadrenie Objednávateľovi.
   3. Objednávateľ preberie Dielo len v tom prípade, ak nemá vady a nedorobky brániace riadnemu užívaniu Diela, zodpovedá požadovaným podmienkam, platným normám a predpisom, má priložené a odkontrolované Objednávateľom všetky atesty, protokoly o vykonaných skúškach a ostatné požadované doklady v zmysle platných právnych predpisov a je ukončený v kvalite a rozsahu určenom v Zmluve. Zhotoviteľ musí s týmto počítať pri organizovaní a vedení svojich prác.
   4. K protokolárnemu odovzdaniu a prevzatiu Diela Zhotoviteľ pripraví a Objednávateľovi odovzdá tieto doklady v 4 vyhotoveniach v tlačenej forme (ak nie je uvedené ďalej inak):

* atesty, osvedčenia, certifikáty, záručné listy a protokoly o skúškach použitých výrobkov a materiálov - všetky použité materiály a súčasti musia mať prehlásenie dodávateľa alebo výrobcu o zhode s právnymi predpismi Slovenskej republiky,
* zápisy a protokoly o vykonaných skúškach (napr. tlakové skúšky, skúšky tesnosti, skúšky predpísané stavebným povolením, projektovou dokumentáciou, normami atď.),
* doklady o spôsobe nakladania s odpadmi, vyprodukovanými počas realizácie Diela,
* stavebný denník (v počte vyhotovení: 1 originálne vyhotovenie v tlačenej forme, 1 x fotokópiu a 1 x scan),
* finančná sumarizácia čiastkových faktúr a celkové zúčtovanie Diela so Zádržným.

Všetky požadované doklad*y* podľa tohto ods. 10.4 musia byť predložené Zhotoviteľom v slovenskom jazyku a musia byť platné.

* 1. Všetky náklady, ktoré vyplynú z prípadného neúspešného odovzdávacieho a preberacieho konania znáša Zhotoviteľ aj s príslušným posunom začatia plynutia záručnej doby.

1. **Záručná doba**
   1. Strany sa dohodli, že základná záručná doba na Dielo je **šesťdesiat (36) mesiacov** (ďalej len „**Záručná doba**“) a začína plynúť prvým dňom po podpísaní protokolu o odovzdaní a prevzatí Diela a protokolu o zaškolení obsluhy podľa ods. 10.1 Zmluvy a odstráneniu všetkých vád a nedorobkov Diela, nie však skôr ako budú vykonané funkčné skúšky Diela.
   2. Zhotoviteľ zodpovedá za to, že Dielo bude zhotovené podľa Zmluvy a počas Záručnej doby uvedenej v ods. 11.2 tohto článku bude mať vlastnosti a technické parametre dohodnuté v Zmluve, inak obvyklé vlastnosti.
   3. Obsluhujúci personál bude s pokynmi na obsluhu oboznámený formou zaškolenia, čo Objednávateľ potvrdí svojím podpisom v protokole o zaškolení (resp. v odovzdávacom a preberacom protokole).
   4. Objednávateľ bez zbytočného odkladu písomne oznámi Zhotoviteľovi vady a nedostatky Diela, ktoré sa vyskytli v rámci Záručnej doby. V oznámení musí Objednávateľ vady a nedostatky popísať a uviesť, ako sa prejavujú. K oznámeniu prípadne doloží dôkazné prostriedky, ktoré umožnia overiť oprávnenosť Objednávateľovho nároku.
   5. Právo na odstránenie vady resp. nedostatku musí byť uplatnené písomne u Zhotoviteľa v Záručnej dobe, inak toto právo zaniká. Doba od uplatnenia práva až do vykonania opravy a písomného potvrdenia zodpovedného zástupcu Objednávateľa o jej odstránení sa do záručnej doby nepočíta. O túto dobu sa predĺži záručná doba na Dielo.
   6. Zhotoviteľ je povinný chybu, resp. nedostatok odstrániť v  lehotách zlučiteľných s dobrým fungovaním a najmä s bezpečnosťou. Pokiaľ sa Strany nedohodnú inak Zhotoviteľ na vlastnú zodpovednosť a na vlastné náklady najneskôr do 3 pracovných dní opraví vady a nedostatky, ktoré sa objavia počas Záručnej doby. Objednávateľ je povinný umožniť Zhotoviteľovi prístup k odstráneniu reklamovaných vád a nedostatkov.
   7. Zhotoviteľ nezodpovedá za chyby spôsobené nesprávnym užívaním Diela.
   8. V prípade neplnenia záručných záväzkov si Objednávateľ vyhradzuje právo na náklady Zhotoviteľa tieto opravy zabezpečiť u tretej osoby. V tom prípade má právo uplatniť svoj nárok na uhradenie nákladov na tieto opravy zo Zádržného.

1. **Odstúpenie od Zmluvy, pozastavenie a prerušenie prác**
   1. Každá zo Strán je oprávnená odstúpiť od tejto Zmluvy v prípadoch uvedených v Obchodnom zákonníku, Zmluve a v prípade podstatného porušenia podmienok Zmluvy druhou Stranou. Účinky odstúpenia nastávajú dňom doručenia oznámenia o odstúpení porušujúcej Strane. Odstúpenie od Zmluvy sa nedotýka nároku na náhradu škody vzniknutej porušením Zmluvy, nárokov na zmluvné pokuty podľa Zmluvy a iných ustanovení, ktoré podľa prejavenej vôle Strán alebo vzhľadom na svoju povahu majú trvať aj po ukončení Zmluvy.
   2. Podmienkou pre odstúpenie je, že porušujúca Strana neodstráni chybný stav ani po písomnej výzve druhej Strany v lehote ňou určenej. Súčasťou výzvy bude oznámenie oprávnenej Strany o prejavení vôle odstúpiť od Zmluvy, ak druhá Strana nevykoná nápravu v lehote ňou určenej.
   3. Za podstatné porušenie podmienok Zmluvy Zhotoviteľom sa považuje:
2. oneskorenie oproti Termínu o viac ako 30 dní
3. hrubé nedodržanie Štandardov kvality a Dokumentácie
4. opakované porušovanie BOPZ
   1. Za podstatné porušenie podmienok Zmluvy Objednávateľa sa považuje oneskorenie s úhradou faktúr o viac ako 30 dní odo dňa po doručení písomného upozornenia Zhotoviteľa na omeškania Objednávateľa so splatnosťou príslušnej faktúry.
   2. V prípade zániku Zmluvy dohodou alebo odstúpením Zhotoviteľ bezodkladne, najneskôr však do troch (3) pracovných dní opustí a vyprázdni Miesto plnenia.
   3. Zhotoviteľ nesmie svojvoľne bez uvedenia relevantného dôvodu zastaviť práce alebo opustiť Miesto plnenia, v opačnom prípade znáša všetky následky a škody tým spôsobené a súčasne sa to považuje za podstatné porušenie zmluvných podmienok.
   4. V prípade odstúpenia od Zmluvy bude do piatich (5) dní vykonaný súpis prác a ich neuhradená časť bude splatná na základe faktúry Zhotoviteľa vystavenej v súlade s článkom 6. ods. 6.3 Zmluvy.
5. **Zmluvné pokuty**
   1. V prípade omeškania Zhotoviteľa s riadnym a včasným vykonaním a odovzdaním Diela má Objednávateľ nárok voči Zhotoviteľovi na zmluvnú pokutu vo výške **0,05 %** z Ceny diela bez DPH za každý začatý deň omeškania, najviac však **20 %** z celkovej Ceny diela bez DPH. Zaplatením zmluvnej pokuty nie je dotknutý nárok Objednávateľa na náhradu škody v celom rozsahu.
   2. V prípade omeškania Objednávateľa s úhradou faktúr Zhotoviteľa, má Zhotoviteľ voči Objednávateľovi nárok na úrok z omeškania vo výške **0,05%** z dlžnej sumy za každý začatý deň od 11. dňa nasledujúceho po doručení písomného upozornenia Zhotoviteľa na omeškania Objednávateľa so splatnosťou príslušnej faktúry.
6. **Nebezpečenstvo škody a vlastníctvo**
   1. Nebezpečenstvo poškodenia Diela prechádza na Objednávateľa po podpísaní protokolu o odovzdaní a prevzatí Diela.
   2. Vlastníkom Diela je v každej fáze jeho realizácie Objednávateľ.
7. **Záverečné ustanovenia**
   1. Zmluva je uzavretá dňom jej podpísania oprávnenými zástupcami Strán a nadobúda účinnosť deň nasledujúci po dni zverejnenia v Centrálnom registri zmlúv SR podľa zákona č. 40/1964 Zb. Občiansky zákonník v spojení so zákonom č. 211/2000 Z. z. o slobodnom prístupe k informáciám v znení neskorších predpisov.
   2. Zmluvu možno zmeniť, doplniť alebo zrušiť len písomnou formou.
   3. Strany sa zaväzujú, že akékoľvek informácie a skutočnosti, s ktorými bude ktorákoľvek zo Strán oboznámená v priebehu uzatvárania a plnenia Zmluvy, sú považované za predmet obchodného tajomstva v zmysle § 17 a nasl. a § 271 Obchodného zákonníka, a nesmú sa poskytnúť alebo sprístupniť tretej strane bez predchádzajúceho písomného súhlasu dotknutej Strany. Strany sú si vedomé následkov, ktoré môžu byť voči nim uplatňované v prípade porušenia tohto záväzku.
   4. Zmluva je vyhotovená v štyroch (4) rovnopisoch, z ktorých každá Strana prevezme dva (2) rovnopisy.
   5. Strany vyhlasujú, že Zmluvu uzatvorili vážne a slobodne a ich zmluvná voľnosť nebola obmedzená, že ustanovenia Zmluvy sú pre nich zrozumiteľné a určité, že si Zmluvu prečítali, porozumeli jej obsahu a na znak súhlasu s ním ju vlastnoručne podpísali.

**Zhotoviteľ:**

…………………… dňa ……………

**[\_\_]**

**Objednávateľ:**

…………………… dňa ……………

**X-BIONIC ® SPHERE a.s.**

Patrik Danek, člen predstavenstva

Miroslav Krištofovič, člen predstavenstva